17α. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Ε.14736/971 της 16 Νοεμ./22 Δεκ.1962 (ΦΕΚ Β΄488) Περί εισαγωγής επί προσωρινή ατελεία τροχίσκων εκ πεπιεσμένου χάρτου εξ αναγεννημένης κυτταρίνης, προς ειδικήν συσκευασίαν των επί προσωρινή ατελεία εισαγομένων και κατόπιν επεξεργασίας εξαγομένων νημάτων εκ συνθετικών ή τεχνικών υφαντικών ινών. Έχοντες υπ’ όψιν: α)Τας διατάξεις του άρθρ.2 του Νόμ.4607/30 “περί τροποποιήσεως διατάξεων των περί Τελωνειακού Δασμολογίου Νόμων, ως αύται ετροποποιήθησαν και συνεπληρώθησαν μεταγενεστέρως. β)Την από 31 Οκτ.1962 γνωμοδότησιν της Επιτροπής του άρθρ.6 του Νόμ.2861/54, αποφασίζομεν: Άρθρ.1.-Επιτρέπεται η επί προσωρινή ατελεία και επί τη καταθέσει Τραπεζικής χρηματικής ή αξιοχρέου προσωπικής εγγυήσεως, δια τους δασμούς και λοιπούς φόρους, εισαγωγή υπό των εργοστασιαρχών επεξεργασίας νημάτων εκ τεχνητών και συνθετικών υφαντικών ινών, τροχίσκων εκ πεπιεσμένου χάρτου και φύλλων εξ αναγεννημένης κυτταρίνης (σελοφάν), προς ειδικήν δια τούτων συσκευασίαν των υπ’ αυτών, κατά τας διατάξεις της υπ’ αριθ.Ε.14913/61 αποφάσεως των Υπουργών Οικονομικών και Βιομηχανίας, εισαγομένων και κατόπιν επεξεργασίας εξαγομένων νημάτων. Άρθρ.2.-Η πίστωσις της προσωρινής ατελείας θα πραγματοποιήται δυνάμει αντιγράφων των διασαφήσεων εξαγωγής των νημάτων και επί τη βάσει του βάρους των συνεξαγομένων υλικών συσκευασίας τούτου εξευρισκομένου δια δοκιμαστικής ζυγίσεως. 